
מכרז פומבי מס' 118/2019 לקבלת החזרים תלויי ייצור ביודיזל
1. כללי:
משרד האנרגיה, באמצעות מינהל הדלק והגז, מפרסם בזאת מכרז מכרז פומבי מס' 118/2019 לקבלת החזרים תלויי ייצור ביודיזל והכול כמפורט במסמכי המכרז ובמפרט המקצועי.
2.  עקרונות הסיוע 
1.1. המשרד מבקש לתמוך בייצור ביודיזל מישראל ולעודד את השימוש בו. לשם כך מקצה הממשלה תקציב שמטרתו תשלום מלא או חלקי ליצרני תערובות ביודיזל מישראל, חלף החזר הבלו.
1.2. התשלום יועבר לידי יצרן הביודיזל מישראל, שהוא הגורם היחיד המורשה לבצע את התערובת ואשר ישלם את הבלו המלא על התערובת.
1.3. התקציב המרבי אשר יוקצה לתכנית זו עומד על סכום של 5.4 מלש"ח לשנה כולל מע"מ. עם זאת, יובהר ויודגש כי זמינותו של התקציב לביצוע ההתקשרות אינו מובטח בשלב פרסום קול קורא זה, וההתקשרות עם הזוכה מותנית בקיומו של תקציב זמין.
1.4. הבקשות תוגשנה על ידי כל יצרן בנפרד.
1.5. הסיוע יינתן עבור תערובות ביודיזל שייוצרו החל מתחילת הרבעון המתחיל לאחר חתימת ההסכם בין המשרד ליצרן, כמפורט בסעיף 13.
1.6. כל יצרן שייגש למכרז זה יציע שיעור הפחתה מקסימלי מתוך ההחזרים המגיעים לו, כמפורט בסעיף 11 להלן. המשרד ידרג את המציעים לפי גובה ההפחתה המוצעת. שיעור ההפחתה המינימאלי הינו 10%.
1.7. עם כל יצרן ייחתם הסכם נפרד ובו יוקצה תקציב מתוך סך התקציב הכולל, בהתאם לדירוג שיקבל על בסיס הצעתו, כמפורט בסעיף 11 להלן, לפי אמות המידה שיפורטו. במסגרת הסכם זה יהיה זכאי לסיוע (ניצול התקציב יתבצע כנגד אסמכתאות והוכחות כמפורט בהמשך.
1.8 	ככל ולא יבחר זוכה עד סוף שנת 2019 בחירת הזוכה בשנת 2020 תהיה בכפוף לאישור וועדת חריגים במשרד האוצר.

מסמכי המכרז כוללים תיאור מפורט של העבודה הנדרשת, התנאים להשתתפות במכרז, אמות המידה לבחירת ההצעה הזוכה וכן את נוסח החוזה שייחתם עם הזוכה ותנאי ההתקשרות. את מסמכי המכרז ניתן להוריד מאתר האינטרנט של משרד האנרגיה שכתובתו www.gov.il .
את מעטפת המכרז יש להכניס לתיבת המכרזים, הנמצאת במשרד האנרגיה רח' בנק ישראל 7, ירושלים, בקומה מינוס 1 לא יאוחר מיום  3.12.2019 בשעה 14:00.

בכל מקרה של סתירה בין האמור בהודעה זו לאמור במסמכי המכרז יגבר האמור במסמכי המכרז.

המועד האחרון להפניה של שאלות והבהרות הינו 20.11.2019 בשעה 14:00 למר נחום יהושע בדואר אלקטרוני שכתובתו: nahumy@energy.gov.il, המשרד לא ישיב שאלות שיגיעו לאחר מועד אחרון זה.
ריכוז השאלות והתשובות יפורסמו באתר הרכש הממשלתי ובאתר האינטרנט של המשרד החל מיום 27.11.2019  והן יהוו חלק בלתי נפרד ממסמכי המכרז ויחייבו את כל המציעים.
המשרד שומר לעצמו את הזכות להימנע מלהשיב לגופה של השגה אם ימצא כי מתן מענה להשגה עלול לסכל או לפגוע בהליך המכרז או בתכליתו.



ב ב ר כ ה,
ועדת המכרזים
רח' יפו 216 ת.ד. 36148 ירושלים 91360 טל': 02-5006074-7681764  פקס': 02-500602-5006766
דוא"ל:  itamsut@energy.gov.il  כתובתנו באינטרנט: www.energy.gov.il

